Alex Smith Tasg Asesu 1: Gorchmynion
Shwmae Miss Murray! 
Prynhawn ‘ma, rydw i eisiau i ti weithio gyda’r grŵp glas, ac wedyn, gyda’r grŵp melyn, os gweli di’n dda. Mae pawb wedi dysgu am ddiddordebau ddoe, ond bydd rhaid i’r plant adolygu heddiw, felly, defnyddia’r cardiau fflach berfenwau yn gyntaf. Modela sut i ynganu’r berfenwau; gofynna’r plant i wrando’n ofalus ac ailadrodd. Yna, dewisa un cerdyn fflach o’r pentwr, a dweda wrth y plant i berfformio’r berfenw. Cefnoga’r plant i berfformio a dyfalu mwy o’r berfenwau. 
Ar ôl adolygu’r eirfa, esbonia’r nod y wers: “Rydyn ni’n dysgu gwneud brawddegau am beth rydyn ni’n mwynhau wneud.” Ydy’r plant yn gallu cofio’r patrymau: “Rydw i’n hoffi...” a “Dydw i ddim yn hoffi...”? Nawr, dysga’r plant: “Rydw i’n mwynhau.” 
Heddiw, maen nhw’n mynd i drafod barnau personol, felly dweda wrth y plant i fod yn barchus achos mae pob un yn mwynhau pethau gwahanol, ac mae’n iawn! 
Nesa, hyffordda’r plant i ddod o hyd i bartner, a chopi o’r gêm fwrdd (un yr un) a'r mat iaith. Darllena’r neges i’r plant:
Shwmae, blant! Ydych chi eisiau chwarae gêm? Rydw i eisiau i chi ymarfer siarad â ffrindiau am beth ydych chi’n mwynhau wneud yn eich amser hamdden chi; bydd y gêm yn helpu chi. Ydych chi’n gallu cofio beth rydych chi wedi ddysgu ddoe? Adolygwch y cardiau fflach am ddiddordebau gyda Miss Murray i baratoi ar gyfer y gêm.
Bydd rhaid i chi gasglu’r cownteri lliwgar o’r ardal fathemateg, a rhai llyfrau mawr o’r llyfrgell. Dewch o hyd i bartner, ac eisteddwch yn wynebu eich partner chi. Bydd Miss Murray yn rhoi gemau bwrdd i bawb. Defnyddiwch lyfr mawr fel sgrîn i guddio eich gêm chi rhag eich partner chi, ac yna, edrychwch yn ofalus ar y gêm. Mae dau ddeg llun o ddiddordebau fel nofio, peintio, a siopa. Dewiswch bum peth rydych chi’n mwynhau gwneud, a rhowch gownteri melyn arnyn nhw. Peidiwch â dangos eich partner chi – fel y gêm “cadlongau”, bydd rhaid iddyn nhw ddyfalu pa luniau rydych chi wedi dewis. Pan rydych chi’n barod i ddechrau chwarae, gofynnwch eich partner chi, “Wyt ti’n mwynhau (rhywbeth)?” a dwedwch un o’r gweithgareddau yn y lluniau, er enghraifft “Wyt ti’n mwynhau garddio?” Os mae eich partner chi’n dweud, “Nac ydw, dydw i ddim yn mwynhau garddio,” (neu weithgaredd arall) rhowch gownter coch ar y llun. Os maen nhw’n dweud, “Ydw, rydw i’n mwynhau garddio,” rydych chi’n gallu rhoi cownter gwyrdd ar y llun – llongyfarchiadau – rydych chi wedi dod o hyd un o’r diddordebau eich partner chi wedi dewis.
Nesa, atebwch yr un cwestiwn; os rydych chi wedi rhoi cownter melyn ar y llun, mae rhaid i chi ateb, “Ydw, rydw i’n mwynhau,” – dim twyllo! Y partner sy’n dod o hyd pum diddordeb cywir yn gyntaf ydy’r enillwyr! Hefyd, bydd Miss Murray yn bod yn falch o rywun sy’n defnyddio brawddegau llawn yn ystod y gêm.
Pan rwyt ti’n gweithio gyda’r grŵp glas, cefnoga’r plant i ddefnyddio’r mat iaith. Gyda’r grŵp melyn, gwranda’r plant pan maen nhw’n dweud, “Rydw i’n mwynhau...” wedyn, modela, “Mae e’n/hi’n mwynhau...” gyda’r un gweithgaredd. Ar ôl chwarae, os ydyn nhw eisiau her, maen nhw’n gallu ceisio dweud beth mae eu ffrindiau nhw’n fwynhau.
Diolch! Mr Smith.
Dyma’r mat iaith. Bydd yr un lluniau ar y cardiau fflach.

